ПРОИЗВОДНАТА ДУМА 
ВТЪЛКОВНИЯ РЕЧНИК 


ТЗУЕТАМКА АУКАМОУА 


Uniwersytet Sofijski іт. św. Klemensa Ochrydzkiego 


THE DERIVATIVE WORD IN THE MONOLINGUAL DICTIONARY. The study focuses 
on some aspects of lexicographic description of derivative words (formed through derivation) in 

the types of explanatory definitions of the words of mutational, modificational and transpositional 
type. As a result of the analysis, the following recommendations for a future lexicographical de- 
scription are made: introduction of uniform principles for presenting the different types of deriva- 
tives in monolingual dictionaries (regardless of their volume); using an appropriate explanatory 
definition of the lexical meaning; revealing the motivational relationships between the derivative 


word and its generative counterpart; avoiding the nesting approach. 

0.1. Основната задача Ha тълковния речник е да тълкува лексикалните единици, вклю- 


чени в неговия словник, т.е. да дефинира тяхното лексикално значение. За да бъде 


изпълнена тази задача успешно, е необходимо да бъдат отчитани спецификите на про- 


изводната (мотивираната) и на непроизводната (немотивираната) лексика! и най-вече 


фактът, че, за разлика от немотивираната, мотивираната дума е знак с двойна рефе- 


ренция - едновременно към действителността (обекта, признака, явлението) и към 


лексикалната единица или лексикалните единици, които я мотивират (КиБгуаКоуа 


1981: 10). Лексикалното значение (по-нататък лз) на производната дума (по-нататък 


1 Туктермините производна / непроизводна и мотивирана / немотивирана дума се употребяват като 
синоними. 

пд) се изгражда въз основа на ЛЗ на мотивиращата я единица или мотивиращите 
я единици, които също могат да бъдат производни (мотивирани). Същевременно лз 
на пд се опира на структурното значение на словообразувателния тип, към който ду- 
мата принадлежи, т.е. на словообразувателното значение. Лексикално-семантичното 
тълкуване на словообразувателно мотивираните думи се гради върху „комбиниране 
на елементи на словообразувателното описание и на диференциалните семантични 
признаци“ (Opavska 2000: 55)2. Формирането на словообразувателното, а оттам и на ле- 
ксикалното значение на ПД от мутационен, модификационен и транспозиционен тип 
се характеризира със свои специфики и това също трябва да бъде отчетено при със- 


тавянето на тълкувателните (лексикографските) дефиниции на съответните лексеми. 


0.2. Настоящото изследване се фокусира върху някои аспекти на лексикографското 
описание на производните думи в тълковните речници на съвременния български 
език: многотомните Речник на съвременния български книжовен език, т. 1-3 (DCBLL); 
Речник на българския език, т. 1-15 (DBL) и еднотомните Български тълковен речник 
1976 (BED 1976); Български тълковен речник 1994 (BED 1994)*; Съвременен тълковен 
речник на българския език с илюстрации и приложения 1995 (СЕРВІ 1995); Български 


тълковен речник 2012 (BED 2012). 


1. Съпоставителният анализ на разглежданите тълковни речници дава възможност 
да се откроят два основни начина на отразяване на ПД в тях - самостоятелно (като 
отделни заглавни думи) и в комбинация с гнездовия подход. 

1.1. Преобладаващата част от производните думи в речниците са заглавни думи 
на отделни речникови статии. Изключенията са малко и се отнасят предимно до ня- 


кои глаголи. Така, според принципите за подбор и тълкуване на думите в рсви, при 


2 Авторката се позовава на: Lexikografický kolektiv ÚJČ. “К výkladovým postupům у jednojazyčné 
Іехікоргаћі“ Slovo а slovesnost, 36 (1975): 84-91. 

з Имат се предвид дериватите (= ПД, образувани чрез деривация). 

4 Става дума за третото (ВЕР 1976) и четвъртото, допълнено и преработено от Д. Попов (BED 1994) 
издание на еднотомния Български тълковен речник с авторски колектив Л. Андрейчин, Л. Геор- 
гиев, Ст. Илчев, Н. Костов, Ив. Леков, Ст. Стойков, Цв. Тодоров, чието първо издание е от 1955 г., 
а второто - от 1963 г. Във второто и третото издание са направени някои поправки и допълнения 
спрямо първото, докато в четвъртото поправките и допълненията спямо предходните издания 
са значителни (вж. Предговор (към четвъртото издание) - ВЕР 1994: 5) и това обосновава избора 
именно на тези речници в изследването. 


5 Всички речници (с изключение на СЕРВІ 1995 и ВЕР” 2012) са дело на авторски колектив от Ин- 
ститута за български език Проф. Любомир Андрейчин при БАН. 

тройка глаголи от един и същ корен и с еднакво значение, от които единият е траен, 
вторият е многократен и третият еднократен, пълно тълкуване се дава на трайния 
глагол, а другите два се тълкуват чрез него, напр.: бутам (...) (тълкуване). бутвам, 
-аш, несв.; бутна (...) св. 1. Бутам веднаж или няколко пъти по веднаж. 2.... бутна. 
Вж. бутвам (DCBLL, т. 1: Уп). В увода към първото издание на Речник на българския 
език се посочва, че като подзаглавни думи към съответните деятелни глаголи се раз- 
работват някои производни непреходни глаголи, оформени с елементи" се или си, (...) 
и глаголи, оформени с ме, ми, ми се, които съществуват паралелно с деятелни лични 
глаголи и са близки на тях по семантичната си структура (DBL 1977: 23). Например: 
безпокоя се е включен като подзаглавка в статията на безпокоя; движа се - на движа; 
приплаква ми се, приплаче ми се - на приплаквам, приплача? (вж. DBL 1977: 23-24). 
Отделни заглавки са също така всички продуктивни представки, първи и втори части 
на сложни думи (рві 2001: 21). Същият принцип е приложен и в останалите речници 
(DCBLL, BED 1976, ВЕР 1994, CEDBL 1995, ВЕ” 2012). 

1.2. В анализираните речници глаголите от св. в., които образуват двойки с гла- 
голи от несв. в., не се тълкуват самостоятелно. В повечето речници (с изключение на 
ВЕ” 2012) те се дават на съответното азбучно място като самостоятелни заглавки, но 
с препратка към глаголите от несв. вид, напр. ВЪРНА. Вж. връщам. (рві; по същия на- 
чин: CEDBL 1995, ВЕР 1976; BED 1994). Речниковите статии на глаголите от несв. в. са из- 
градени по различен начин в многотомните и еднотомните речници. В еднотомните 
(ВЕР 1976, ВЕР” 1994, BED 2012, CEDBL 1995) глаголите от двата вида са равнопоставени 
заглавки на една речникова статия, докато в DCBLL и DBL има разлика в големината на 


шрифта. Срв.: 


6 Във второто издание - частици (DBL 2001: 23). Независимо Kak биват определяни тези компоненти, 
в състава на производните глаголи те изпълняват функцията на форманти (самостоятелно или 
в съчетание с други компоненти, т.е. в състава на сложни форманти). 


7 ПРИПЛАКВАМ, -аш, несв.; приплача, -еш, мин. св. приплаках, св., непрех. 1. Заплаквам изведнъж 
и ненадейно или плача от време на време. [...]. 2. Обикн. с предл. заили със следв. изр. със съюзда. 
Моля се на някого за нещо, обикн. със слаб, провлечен глас, подобен на плач; примолвам се, хленча. 
ПРИПЛАКВА МИ СЕ несв.; приплаче ми се св., непрех. Обхваща ме желание да плача; доплаква ми 
се, приревава ми се. 

Но когато има разлика в значението, глаголите с формант ми се се представят в самостоятелни 
статии, срв.: 


ДОПЛАКВАМ, -аш, несв.; доплакна, -еш [..] 1. Плакна, изплаквам и това, което е останало да се 
плакне, изплаквам докрай; доизплакна. ... 2. Плакна още... |-...| доплаквам се, доплакна се страд. 
ДОПЛАКВА МИ СЕ несв.; доплаче ми се [...] ce., непрех. [...] Обхваща ме желание да плача; приплаква 
ми се. [...] 


ДОПЛАЧЕ МИ СЕ. Вж. доплаква ми се. 

ВЕР” 1994: 


връщам нсв., върна св. прх. 1. (...). 2. (...) - се нпрх. (...) 


ВЕР” 2012: 


връщам несв., върна св. прех. 1. (...). 2. (...) ~ се нпрх. (...) 


СЕОВГ: 
върна, върнеш, мин. св. върнах, мин. прич. върнал, св. - вж. връщам. 


връщам, връщаш, несв. и върна, св. 1. (...) 6. (...) - връщам се/върнасе. 1. (...) 


DBL: 
ВРЪЩАМ, -аш, несв.; върна, -еш (...), ce., npex. 1. (...). 11. (...) връщам се, върна се страд. 


ВРЪЩАМ СИ несв.; върна си св., непрех. (...) 


DCBLL: 
връщам, -аш, несв.; върна, -еш, мин. CB. (...). 


връщам се, -аш се, несв.; върна се, -еш се, мин. св. върнах се, св., сред. 


1.3. В еднотомните речници принципът на самостоятелно представяне на 
включените в словника лексикални единици е нарушен не само при посочените 
глаголи, но и при думи от други части на речта. 

1.3.1. В BED 1976, BED 1994, BED 2012 по правило феминативните съществителни 
(потта feminativa) се посочват и тълкуват заедно с еднокоренните съществителни 
от мъжки род: Двойки съществителни, които означават мъж и жена с еднаква 
професия, занятие или прояви, се посочват и тълкуват заедно, напр. учител м. 
и учителка ж.; настойник м. и настойница ж.; ревльо м. и ревла ж. (BED 1976: 
8, ВЕП 1994: 9). 

Обединени [в една речникова статия - поясн. мое, Ц. А.] са и съществител- 
ните от мъжки и от женски род, които означават лица и са с еднаква основа, напр. 
сомелиер м. (фр.) и сомелиерка ж. Специалист(ка) по вина и спиртни напитки. 
По този начин се улеснява тълкуването им, а използването на речника е по-лесно 
и удобно (BED 2012: 7). 

Обединяването на съществителните от м.р. и ж.р. в една речникова статия 
води до извода, че дефиницията на лексикалното значение, която следва, се отнася 


за двете равнопоставени заглавки - вж. т. 2.3., 2.4.). 


2; При тълкуването на производната лексика в академичните тълковни речници 


(DCBLL, рві, BED 1976, BED 1994) се използват основно два типа дефиниции 


8 Под академични се имат предвид изданията с авторски колектив от ИБЕ при БАН. 

- структурно-описателна и структурна (в DCBLL наречена граматическа)°, но с раз- 
лична степен на приложение. В многотомните речници структурната дефиниция се 
прилага при ограничен кръг производни думи от модификационен и транспозицио- 
нен тип (вж. по-подробно DBL 1977: 34, DBL 2001: 46). 

Структурно-описателната дефиниция разкрива отношението на тълкуваната 
дума към нейната словообразувателна основа и определя сбито характера на това 
взаимоотношение, а структурната дефиниция посочва формалното отношение на 
дефинираната дума към нейната словообразувателна основа (DBL 1977: 34, DBL 2001: 
46). Със структурна дефиниция по правило се тълкуват отглаголните съществителни 
(OTTI. същ. от..’), абстрактните съществителни на -OCT и др. (Отвл. същ. от...), някои 
наречия (“Нареч. от..’), умалителните (Yman. oT...) и увеличителните съществителни 
(Увел. от...) - разбира се, в случаите, когато не са развили преносни значения. 

Очертаните в увода на Речника на българския език принципи на представяне 
на думите, вкл. на производните думи, обаче не се спазват последователно нито 
в първото, нито във второто издание" на речника". Непоследователност се наблюдава 
и в останалите речници, но в случая е по-важно да се изтъкне, че независимо от 
това, по принцип пд (с някои изключения) се тълкуват (било самостоятелно или 
в речниковата статия на друга дума). 

2.1. Изключение от този принцип представя BED 2012, също така, но в по-огра- 
ничена степен, и CEDBL 1995. В посочените речници някои транспозиционни и моди- 
фикационни деривати се включват в речниковата статия на друга еднокоренна дума, 


с която са в мотивационни отношения, без Да се тълкуват, напр.: 


СЕРВІ: 
пристрастен (...) прил. 1. (...) 2. (...) // същ. пристрастност, пристрастността, ж. 


пристрастён (...) прил. (...) (Производното пристрастеност не е посочено нито в реч- 
никовата статия на прилагателното пристрастён, нито като отделна заглавка.) 


романтичен (...) прил. (...) 1. (...) 2. (...) // същ. романтичност, романтичността, ж.° 


9 Допълнени и с други дефиниции (синонимна и дефиниция, указваща употребата на думата). 
10 До момента са преиздадени първите четири тома. 


п По този въпрос вж. по-подробно моите статии „Деминутивите като речникови единици“. В: Бла- 
гоева, Диана & Сия Колковска, съст. Лексикографията в началото на ХХІ век, 89-97. София: БАН, 
2016 и „Тълковни речници и стереотипи (българско - чешки паралели)“. В: Стереотипът в славян- 
ските езици, литератури и култури. Т. 1. Езикознание. София: УИ Св. Климент Охридски, 2019, 
под печат. 


12 романтически [...] прил. Романтичен. 

високопарен (...) прил. |тълкуване| // нареч. високопарно. Заявявам високопарно. // същ. 


високопарност, високопарността, ж. Без високопарност. 


ВЕО 2012: 

пристрастен прил. Който проявява пристрастие. пристрастност ж. 

пристрастен прил. Който изпитва страстно влечение към нещо. пристрастеност ж. 

романтика ж. без мн. Това, което е вълнуващо и поражда приятни чувства и мисли. ро- 
мантичен прил. иромантически прил., романтичност ж. романтизъм м. без 
мн. 1. Течение в литературата и изкуството... 2. Мечтателност, чувственост. роман- 
тичен прил. и романтически прил., романтичност ж. 

рудничар м. Лице, което работи (копае в рудник). рудничарски прил., рудничарство ср. 

документ м. (лат.) 1. Писмено уверение с доказателствена стойност. 2. Компютърен файл, 
чиято информация е във вид на текст, графики идр. документен прил. Документна 


измама. документален прил. Документален филм. (Вж. също примерите вт. 2.3.). 


2.2. В вер 2012 също така не са включени и тълкувани наречията, които се u3- 
веждат от формата за среден род на прилагателните (весело, светло, пъргаво и пр.), 
както и отглаголните съществителни с наставка -не (носене, ходене, мислене), тъй 
като според авторката на речника тяхната словообразувателна мотивация едноз- 
начно и достатъчно пълно определя лексикалното им значение (BED 2012). Но за да 
стане ясна на читателя словообразувателната мотивация на тези думи, тя би трябвало 
да бъде посочена (напр. с помощта на структурна дефиниция), както и, разбира се, 
самите думи да бъдат включени в словника. От словника на речника са изключени 
и умалителните съществителни, както и увеличителните (без това да е отбелязано 
в увода). Изключение е направено за някои деминутиви, развили вторични неумали- 
телни значения, напр. книжка. 

2.3. Включването на феминативните съществителни в някои еднотомни реч- 
ници (BED 1976, BED 1994, ВЕР 2012) в обща статия с еднокоренните мъжкородови 
съществителни поставя редица въпроси, свързани със значението не само на женско- 
родовите, но и на мъжкородовите имена. Изписването на двете еднокоренни думи 
(в м.р. иж.р.) по един и същ начин, с един и същ шрифт, и свързването им със съюза 
и предполага тяхната пълна равнопоставеност и води до извода, че дефиницията на 
лексикалното значение, която следва, се отнася за двете заглавки - извод, който не 


съответства на езиковата действителност“. Срв. напр.: 


13 Прилагателните документен и документален имат различни значения (вж. рві), следователно 
липсата на тълкуване, макар и компенсирано донякъде с посочване на контекста, би могло да 
подведе ползвателя на речника. 


14 По този въпрос вж. също Аврамова, Цветанка. Имена на жители (потта һађіѓаѓогит) в съвремен- 
ния чешки и съвременния български език. София: Парадигма, 2013, 22-38. 


66 


ТЗУЕТАМКА АУКАМОУА : 7Е57УТУ СУКУГО-МЕТООГА МБКТЕ : 8/2019 


годеник м. и годеница ж. Лице, което е сгодено. годенишки прил. (BED 2012). (В вер 1994 
дефиницията е Момък, мома, които са сгодени.) 

младоженец м. и младоженка ж. Човек, когато се жени или наскоро след сватбата (BED 1994). 

младоженец м. и младоженка ж. Лице в деня на сватбата си и наскоро след нея. младо- 
женски прил. (BED 2012) .5 

говедар м. и говедарка ж. Лице, което отглежда и/или пасе говеда. говедарски прил. го- 
ведарство ср. (BED 2012). 
В вер 1994 говедар м. и говедарка ж. са представени със значението ‘Пастир или 
гледач на говеда, а съществителното говедарство е тълкувано в самостоятелна загла- 
вка със значение ‘Занятие на говедар. 

детектив м. и детективка ж. 1. Лице, което издирва и разследва престъпление. 2. ист. 
Полицейски служител. детективски прил. (BED 2012). 
В вер 1994 липсва феминативното детективка, а детективски е тълкувано самосто- 
ятелно със структурно-описателна дефиниция. 

дискохвъргач м. и дискохвъргачка ж. Спортист, който се занимава с хвърляне на диск 
(ВЕР 1994). 

дискохвъргач м. и дискохвъргачка ж. Спортист по хвърляне на диск (BED 2012). 

дипломат м. и дипломатка ж. 1. Правителствен държавен представител при официални 
отношения с чужди държави. 2. разг. Лице с гъвкав ум, което умело урежда отноше- 
ния. дипломатичен прил. и дипломатически прил., дипломатичност ж. (BED 2012). 

дипломат м. и дипломатка ж. 1. Лице, което се занимава с дипломация. 2. прен. разг. Ди- 
пломатичен човек (BED 1994). 

директор м. и директорка ж. Ръководител на учебно? (?!) заведение, учреждение. дирек- 
торски прил., директорство ср. (BED 2012). 

директор м. идиректорка ж. Ръководител, началник (на училище, фабрика, банков клон, 
институт и др.) (вер 1994).8 

плувец м. и плувкиня ж. 1. Лице (животно), което умее добре да плува. 2. Състезател по 
плуване. (ВЕР 2012). 
В ВЕР 1994 лексемата плувкиня етълкувана самостоятелно: плувец м. 1. Човек, който 
умее добре да плува. (...) 2. Състезател по плуване; плувкиня ж. Жена плувец. 

доцент м. (лат.) и доцентка ж. 1. Преподавателско звание и длъжност във висше училище. 


2. Лице с това звание. доцентски прил. (BED 2012). 


15 Думите съпруг и съпруга; свекър и свекърва; тъст и тъща са представени, както и би трябвало да 


16 


17 
18 


бъде, с отделни тълкувания (като самостоятелни заглавки). 


Прилагателните дипломатичен и дипломатически, които имат различни лексикални значения, 
са тълкувани в BED 1994 отделно като самостоятелни заглавни думи. По същия начин: диплома- 
тичност. 


Курсивът мой, Ц.А. 


В речника прилагателното директорски и съществителното директорство се тълкуват отделно. 

доцент м. и доцентка ж. 1. Научно звание и длъжност на преподавател във висше учебно 
заведение (между асистент и професор). 2. Лице с такова звание, длъжност. |лат. | 
(BED 1994). Но: 

професор м. (лат. 1. (...) з. (...) професорски прил., професорство ср. (BED 2012). 


От дефинициите се вижда, че в BED 2012 е приложен и гнездовият принцип, 
който широко се използва в някои чуждоезични лексикографии (напр. в чешката). 

2.4. От начина на представяне на феминативните съществителни в еднотом- 
ните тълковни речници следва смущаващият извод, че дефиницията на лексикалното 
значение се отнася както за лексемите от мъжки, така и за лексемите от женски 
род, с други думи, мъжкородовите и женскородовите съществителни изразяват едно 
и също значение, т.е. те са синонимни и взаимнозаменяеми в текста. Срв. напр.: Той 
/ Тя е доцент. х Тя е доцентка. “Той е доцентка.; Назначен / Назначена е на длъж- 
ност доцент. х “Назначен / Назначена е на длъжност доцентка. Характеристиката 
м., ж. след съответната лексема се отнася единствено до нейния граматичен род, но 
не и до семата “мъжки / женски (пол) в нейното лексикално значение. 

За да не възникне подобно недоразумение, в тълковния речник - независимо 
от неговия обем - е необходимо всеки дериват от категорията nomina mota да бъде 
заглавна дума на отделна статия и да се тълкува със самостоятелна дефиниция, съо- 
бразена с употребата на думата, както е направено в многотомните и в другия едно- 
томен речник (CEDBL 1995). 

2.5. Гнездовият принцип, използван в тълковния речник, има както предим- 
ства, така и недостатъци. На морфемно равнище чрез неговото прилагане в една реч- 
никова статия се обединяват думи с общност в корена, което донякъде може да улесни 
читателя в разпознаването на лексикалните значения на думите, разположени в ста- 
тията на заглавната дума. От друга страна, от словообразувателна гледна точка често 
се стига до механично събиране на еднокоренни лексеми в обща речникова статия, 
без да се показват ясно мотивационните отношения между тях - вж. напр. гнездото на 
директор и директорка в ВЕО 2012. От включването на прилагателното директорски 
и съществителното директорство в общата речникова статия на директор и дирек- 
торка излиза, че тези лексеми са производни и от двете заглавни думи, и изобщо 
не става ясно, че феминативното директорка е мотивирано от директор, както това 


е добре показано напр. в DBL (срв. ДИРЁКТОРКА Жена директор (вти 2 знач. [...]). 


19 Феминативното съществително професорка нее представено (BED 2012). B BED 1994 женсколич- 
ното професорка също липсва, а прилагателното професорски е тълкувано самостоятелно. 

3. Всичко казано дотук дава основания към авторите на тълковни речници да бъдат 
отправени следните препоръки. 

3.1. Да бъдат въведени единни принципи за отразяването на отделните типове 
пд в тълковния речник, без значение на неговия обем, и тези принципи да бъдат 
прилагани последователно. 

3.2. Всяка ПД следва да бъде заглавка на отделна статия, независимо с каква де- 
финиция се тълкува. Наред с останалите предимства, това би довело и до по-лесното 
намиране на думата в речника. 

3.3. ЛЗ на пд да бъде описано с помощта на дефиниция, която да разкрива мо- 
тивационните отношения между производната дума и нейната произвеждаща. Такива 
са структурната и структурно-описателната дефиниция, които може да се съчетават 
ис друг тип (други типове) дефиниция. Структурната дефиниция може да бъде при- 
лагана само при същинските транспозиционни (синтактични) деривати, които се 
отличават от произвеждащите ги думи не по своето лз, а по лексикограматичната 
си характеристика и по синтактичната си позиция в изречението (вж. напр. Кигу- 
lowicz 1962, Dokulil 1982). Такива са например отглаголните съществителни на -He 
(в DCBLL и DBL с дефиниция ‘OTTI. същ. от’), nomina essendi на -ост (в DCBLL и DBL: 
‘отвл. прил. от’), деадективните nomina essendi на -ств(о) (богатство, съвършенство, 
достойнство), но не и десубстантивните съществителни на -ств(о) като директор- 
ство, рудничарство (вж. по-горе), които са мутационни nomina actionis (срв. занятие 
на директор, ‘занятие на рудничар). При синтактичните деривати е напълно при- 
ложима и структурно-описателната дефиниция, срв.: работоспособност отвл. същ. 
от работоспособен; качество на работоспособен’ (DCBLL), безразсъдност ‘качество на 
безразсъден, глупост ‘качество на глупав, наглост ‘качество на HarD (рві) и под. 
В малкото случаи, в които отглаголните съществителни на -He в ВЕР 1994 са включени 
в словника, тези съществителни също са изтълкувани със структурно-описателна де- 
финиция действие по гл|агола|..., напр. писане 1. Действие по гл. пиша". 

3.4. Реализирането на горните препоръки е възможно, само ако се имат предвид 


постиженията на съвременното езикознание в областта на словообразуването. 


20 На този етап оставям настрана въпроса дали глаголите от св. и несв. В. трябва да се тълкуват в обща 
статия (съответно с препратка). По мое мнение това са два отделни глагола със своя семантика 
и употреба, а не форми на един глагол, и като такива би трябвало да се тълкуват самостоятелно. 

